Beniga panin ma iga pisiasja kalendermärkmikusse kirja, lisaks veel igast minisünnipäevast postitused, R.st on suh ainult pildid. Vähemalt need on paremad, sest nüüd peegelkaamera😜
#000001
Suurtes süümepiinades otsustasin nüüd keset ööd kirjutama hakata. Kus me siis omadega oleme? Ben on meil 3a2kuune, R. neljakuune. Esimesest nii palju, et pärast juukselõikust näen ma teda palju suurema lapsena ja see «üleöö» suureks saamine oli mulle paras shokk. Kahetsen siiani, et juuksuril teda nii palju kärpida lubasin, kui aus olla.
#000002
Ben käib endiselt 3x nädalas lasteaias. Sellest ajast kui ta suurte rühma läks, on ta ülikiirelt arenenud. Kõige ilmselgem areng on norra keele osas. Kuskil selleks ajaks kui ta kolm sai, ületas norra keel eesti keele. Varem domineeris alati viimane. Nüüd räägib ta tihti minuga eesti keeles, mille lausetesse norra keelsed sõnad sattunud. Nt. «Emme, mis sa snakke’d?» (å snakke – rääkima norra k. Ehk ta paneb eesti keele tegusõna lõpu norrakeelse sõna otsa). Peaaegu alati teab ta nende eesti keelseid vasteid ka, aga norra keel tuleb lihtsalt libedamalt. Kõik sellised ägedamad ütlemised ja naljad on ka norra keeles. Nt «R. on tõsiselt armas!» (R. er skikkelig søt!)
#000003
Eks see eesti keel areneb ka, aga aeglasemalt. Käänded ja pöörded on pinnuks silmas. Ma olen mõelnud, et ilmselt hakkavad vennad tulevikus omavahel ka norra keeles rääkima, aga vähemalt praegu räägib Ben R.ga minu juures olekul eesti keeles 🙂
#000004
Beni praeguse aja peamisest mängust tuleb ka rääkida. See peegeldab selgelt meie ostukäitumist. Nimelt otsib Ben suvalise paki/karbi/vms, tuleb minu või Viikingi juurde: «Sulle on pakk!»
#000005
R. on eriliselt pirakas beebi. Hetkeseisuga ca 9kg ja kannab riideid, mida Ben omal ajal 7-8kuusena. Saab ainult tissi ja ei muud. Nii ka järgmised kuud. Ma kipun poegi tihti võrdlema, nt et üks jäi kussutades magama, teisele ei mõju jne.
#000006
Suures plaanis on vennad pigem sarnased, st keskmisest suuremad ja öösel hästi magavad. Välimuselt? No saab aru, et ühe pere lapsed, aga Benil on pigem minu nägu ja Viikingi kere, R.’l vastupidi. Viimase puhul imestan ma siiani, et ta samasugune lumivalgepäine pole, nagu Ben. Me Viikingiga siiski mõlemad väiksena olime. R. puhul on näha punakat helki. Ilmselt ämmalt. Äge! Mulle haruldus meeldib. Ripsmed on R.’l ka tumedamad kui Benil olid/on. Igatahes jälgin huviga milliseks need juuksed ikkagist kasvavad 😃
#000007
Iseloomult on R. väga uudishimulik – peab ümbertoimuvast osa saama. Ei saa isegi teiste juuresolekul söönuks. Kodus olles imbungi temaga magamistuppa, aga kui Ben ka juhtub olema ja (umbes pooltest kordadest) kaasa tulema, ei saa R. ikkagi söödud, sest keegi ju «niheleb» selja taga. Isegi unelaulu talle tissiandmise ajal laulda ei saa – kohe lõpetab söömise ja vaatab suurte silmadega otsa, et mida sa siin lõõritad.
#000008
Mulle ei tundu R. üldse neljakuusena, tema olek on üle pooleaastase oma kindlalt. Hakkab naerma selle peale, et keegi teine naerab – no sellist asja ma neljakuuse Beni puhul küll ei mäleta. Kõik esemed, mis lähedusse satuvad, tuleb järsu liigutusega endale haarata ja suhu panna.
#000010
Ben on R.’ga väga õrn. Täna hommikul ärkasid Ben ja Viiking meist tükkaega hiljem (imede ime) ja Beni esimene küsimus silmad lahti tehes: «Kus see R. on?» Viimane magas juba terrassil vankris esimest päevaund. 2h pärast ööunest ärkamist seekord. Paraku on viimasel ajal Ben R. peale ka pahandama hakanud. Ja korra hammustanud😶 Panime eile mingit torni kokku, R. läks kogemata vastu ja torn kukkus ümber. Benil ajas see hinge täis – üritas juba äsada, aga ma sain ta käe enne kinni. «R. ei tohi siin olla!😡» tuli siis. Benil see põhiline, et kui midagi keelatakse, kisab ta mulle/Viikingile, et me ära läheks...🙄
#000011
Sa kommenteerid kasutades oma Twitter kontot.
#000016
Sa kommenteerid kasutades oma Facebook kontot.
#000017
Teavita mind e-kirjaga, kui kommentaarile vastatakse.
#000018
InstagramNo Instagram images were found.
#000021
No Instagram images were found.
#000022